पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश के गृह मंत्री डॉ. नरोत्तम मिश्रा शनिवार को पीपीई किट पहनकर मेडिकल कॉलेज के कोविड वार्ड में भर्ती मरीजों के बीच पहुंचे। उन्होंने हर मरीज के पास जाकर उनसे खाने-पीने की व्यवस्था, दवाइयां, ऑक्सीजन के बारे में जानकारी ली। मरीजों ने भी उनसे कहा कि हमें किसी तरह की परेशानी नहीं है। अच्छी देखभाल हो रही है। गृहमंत्री डॉ. मिश्रा ने शनिवार को सुबह 10 बजे अपने निवास पर लोगों की समस्याएं सुनीं। इसके बाद उन्होंने श्रीपीतांबरा पीठ और शनि मंदिर पर पहुंचकर दर्शन किए। डॉ. मिश्रा यहां से मेडिकल कॉलेज पहुंचे और कोविड वार्ड में जाकर मरीजों का हालचाल जाना। गृह मंत्री ने मरीजों से कहा कि आप सभी हिम्मत रखें।
शीघ्र ही स्वस्थ होकर घर पहुंच जाओगे। डॉक्टर एवं नर्सेस द्वारा पूरी मेहनत एवं लगन से सेवाएं दे रहे हैं। डाॅ. मिश्रा ने डॉक्टरों को भी जरूरी निर्देश देते हुए कि इलाज में कोई परेशानी नहीं आए। इस दौरान कलेक्टर संजय कुमार, पुलिस अधीक्षक अमन सिंह राठौर भी मौजूद रहे।
30 गरीबों को 35-35 किलो खाद्यान्न भी दिया
कोविड मरीजों से मिलने के बाद मंत्री डॉ. मिश्रा शहर के वार्ड 30 में पहुंचे। यहां उन्होंने 30 गरीब परिवारों को 35-35 किलो खाद्यान के पैकेट बांटे। डॉ. मिश्रा ने नगर पालिका को पेयजल सप्लाई के लिए तीन टैंकर भी भेंट किए। इस दौरान सीएमओ एके दुबे, अतुल भूरे चौधरी, पुष्पेंद्र रावत, सतीश यादव आदि मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn